el el en el el el el el el el el el el en el el el el en el en en es en es tr en en el el el en el el el el el el el el en en de el pl el el el el el el el el el el en es el el el el el el el el el el el el el el el el el el el el el el el el el en el en en en en el el el el el el el el el el el el az el el el el el el el el el el el en el el
Η Άννα Διαμαντοπούλου πρόεδρος της Επιτροπής της ΕΕ για το μέλλον του κοινωνικού κράτους - DailyPost.gr
ΣΤΟΝ ΠΥΡΗΝΑ ΤΩΝ ΕΙΔΗΣΕΩΝ ΜΕ ΑΠΟΚΑΛΥΠΤΙΚΟ ΡΕΠΟΡΤΑΖ ΚΑΙ ΑΠΟΨΗ
Πρόεδρος της Υψηλού Επιπέδου Επιτροπής της Ευρωπαϊκής Ένωσης, για το μέλλον του κοινωνικού κράτους, της κοινωνικής προστασίας και της εργασίας, ορκίστηκε σήμερα η πρώην Ευρωπαία επίτροπος Απασχόλησης και Κοινωνικών Υποθέσεων Άννα Διαμαντοπούλου.
Αποστολή της Επιτροπής είναι η διαμόρφωση προτάσεων πολιτικής για την μεταρρύθμιση του κοινωνικού κράτους, προς την Ευρωπαϊκή Επιτροπή και τα κράτη-μέλη της ΕΕ, έως το 2030, λαμβάνοντας υπόψη τις επιπτώσεις των μεγάλων προκλήσεων του 21ου αιώνα, όπως η ψηφιακή μετάβαση, η κλιματική αλλαγή και οι ριζικές αλλαγές στις μορφές εργασίας.
Η Επιτροπή καλείται να αναλύσει τις επιπτώσεις των κυρίαρχων τάσεων της εποχής μας στο κοινωνικό κράτος. Συγκεκριμένα:
τις δημογραφικές αλλαγές, με συρρίκνωση του παραγωγικού ανθρώπινου δυναμικού και τη γήρανση του πληθυσμού.
τον μετασχηματισμό των αγορών εργασίας που επιφέρει η ψηφιακή (4η Βιομηχανική επανάσταση) και η πράσινη μετάβαση, συμπεριλαμβανομένων των νέων μορφών σχέσεων απασχόλησης (platform workers, click workers, crowd workers)
την παγκοσμιοποίηση και την ανάδυση των νέων κινδύνων που αναδείχθηκαν από την εμπειρία της πανδημίας.
Παράλληλα, η Επιτροπή θα εστιάσει στην εμπειρία της COVID-19 και στη διάδραση των συστημάτων κοινωνικής προστασίας, με άλλες κοινωνικές πολιτικές όπως η εκπαίδευση, η κοινωνική ένταξη, η υγειονομική περίθαλψη και οι πολιτικές για άτομα με αναπηρία και η μακροχρόνια φροντίδα.
Στο τέλος του 2022, η Επιτροπή θα παρουσιάσει ένα σύνολο προτάσεων πολιτικής για τη μεταρρύθμιση του κοινωνικού κράτους έως το 2030.
Κατά την εναρκτήρια συνεδρίαση της Επιτροπής, την Τρίτη 16 Νοεμβρίου 2021, στην έδρα της Ευρωπαϊκής Επιτροπής στις Βρυξέλλες, η κ. Διαμαντοπούλου δήλωσε ότι «οι εξελίξεις τον 21ο αιώνα χαρακτηρίζονται από την ταχύτητα και την αβεβαιότητα. Το Δελφικό παράγγελμα “Καιρόν Γνώθι”, δηλαδή να γνωρίζει κανείς καλά τις προκλήσεις της εποχής του, παραμένει επίκαιρο. Η μάχη κατά της κλιματικής κρίσης, η ψηφιακή μετάβαση (4η βιομηχανική επανάσταση), η επιβεβαίωση της σημασίας του ρόλου του κράτους στην κοινωνική προστασία και την υπεράσπιση της ανθρώπινης αξιοπρέπειας είναι μόνο μερικές από τις προκλήσεις που ήδη καλείται να αντιμετωπίσει η Ευρώπη».
«Το κοινωνικό κράτος δεν μένει βέβαια ανεπηρέαστο από τις εξελίξεις. Η κοινωνική προστασία είναι το διαμάντι στο στέμμα του ευρωπαϊκού οικοδομήματος. Ο ρόλος της Επιτροπής είναι να διαμορφώσει σαφείς και καινοτόμες προτάσεις για τη μεταρρύθμιση και την ενίσχυση του κοινωνικού κράτους στην Ε.Ε. έως το 2030. Στόχος μας είναι, το κοινωνικό κράτος να καταστεί βιώσιμο και ανθεκτικό και να ανταποκρίνεται στις μεταβαλλόμενες και όλο και πιο απαιτητικές συνθήκες. Η σχετική απόφαση του Ευρωπαϊκού Συμβουλίου για την σύσταση της Επιτροπής μας, κατά την Πορτογαλική Προεδρία, το 2021, η αποφασιστικότητα και η προετοιμασία της Ευρωπαϊκής Επιτροπής και οι υψηλού κύρους προσωπικότητες που συμμετέχουν στην Επιτροπή μας,  αποτελούν εγγύηση ότι ο στόχος αυτός, παρότι δύσκολος, θα επιτευχθεί» πρόσθεσε η κ. Διαμαντοπούλου.
Ο Ευρωπαίος Επίτροπος Απασχόλησης και Κοινωνικών Δικαιωμάτων Νικολά Σμιτ ανέφερε από την πλευρά του ότι η πανδημία της COVID-19 ανέδειξε τη σημασία των αποτελεσματικών συστημάτων κοινωνικής προστασίας και του κοινωνικού κράτους στην άμβλυνση των οικονομικών και κοινωνικών συνεπειών μιας κρίσης. «Σήμερα, πρέπει να εργαστούμε για να καταστήσουμε το κοινωνικό κράτος, κατάλληλο για το μέλλον. Ο στόχος μας για το μέλλον της Ευρώπης είναι σαφής: Οφείλουμε να παρέχουμε κοινωνική προστασία σε όλους, να αντιμετωπίσουμε αποτελεσματικά τη φτώχεια, να μειώσουμε τις ανισότητες και να ενδυναμώσουμε όλους τους Ευρωπαίους, ώστε να μετέχουν πλήρως στο κοινωνικό γίγνεσθαι. Ανυπομονώ να ενώσω τις δυνάμεις μου με την Υψηλού Επιπέδου Επιτροπή στην κοινή προσπάθεια να διασφαλίσουμε μια ισχυρή κοινωνική Ευρώπη, για το μέλλον» πρόσθεσε.
Μπορεί να σας ενδιαφέρει
Τετάρτη 20 Ιουλίου 2022
Νέος ρόλος για την Άννα Διαμαντοπούλου
Τρίτη 12 Ιουλίου 2022
Το μήνυμα της Διαμαντοπούλου στην Κεραμέως
Πέμπτη 23 Ιουνίου 2022
Αυστηρό μήνυμα των Ευρωπαίων ηγετών κατά της Άγκυρας στη Σύνοδο Κορυφής της ΕΕ
Δευτέρα 6 Ιουνίου 2022
Παναγιωτόπουλος: «Συνεχίζουμε να στηρίζουμε την Ουκρανία χωρίς να επηρεάζεται η αμυντική μας δυνατότητα»
Η CIA προειδοποίησε από το καλοκαίρι τη Γερμανία για πιθανές επιθέσεις στους αγωγούς Nord Stream
Οι πρώτες φωτογραφίες από την πρόσκρουση του σκάφους της NASA στον αστεροειδή
Μητσοτάκης στη συνάντηση του ΕΛΚ: «Την άνοιξη του 2023 οι πολίτες θα ξέρουν ότι η Ελλάδα είναι καλύτερα από το 2019»
Η Δύση δεν θα αναγνωρίσει ποτέ τα δημοψηφίσματα στην Ουκρανία, δηλώνει ο Μπλίνκεν
Στα Αγραφα ο Καραμανλής
Με ρακές και μαντινάδες ο Βέμπερ στην Κρήτη (video)
Τα πρωτοσέλιδα των εφημερίδων
Μπορεί να σας ενδιαφέρει
Η Διαμαντοπούλου περήφανη για την παρουσία του Μητσοτάκη στο Κογκρέσο
Στις Βρυξέλλες ο Τσίπρας – Το πρόγραμμα της επίσκεψης
Ύμνοι Βέμπερ για Μητσοτάκη και ελληνική οικονομία: «Εντυπωσιακός ο σεβασμός που χαίρει η Ελλάδα στην Ευρώπη»
1 δισ. ευρώ σε μικρομεσαίες επιχειρήσεις από το νέο ΕΣΠΑ
Θεοδωρικάκος: «Τα πανεπιστήμια και οι εστίες είναι για φοιτητές και όχι για εγκληματίες»
Υπουργικό Συμβούλιο: Ποιες είναι οι 7 κυβερνητικές δράσεις που αποφασίστηκαν
Ουκρανία-δημοψήφισμα: Τα πρώτα αποτελέσματα δείχνουν το 96% υπέρ της ένταξης στη Ρωσία
«Κίμων», «Νέαρχος» και «Φορμίων» τα ονόματα των τριών φρεγατών Belharra
Συνάντηση της Κ.Ο. του Ε.Λ.Κ παρουσία του Μητσοτάκη και του προέδρου του Ε.Λ.Κ.
Σταϊκούρας: «Σημαντική ημέρα για την κυβέρνηση, την επένδυση στο Ελληνικό και τους όμορους δήμους»
Τεράστια η διαρροή φυσικού αερίου στον Nord Stream- Βίντεο νοκουμέντο
Μας βλέπετε και μας ακούτε καθημερινά. Μαζί με μια μαχητική ομάδα αποφασίσαμε να δημιουργήσουμε το DailyPost.gr. Τα λέμε καθαρά, χωρίς περιορισμούς. Δεν μιλάμε Γιαμαμαμότο. Αυτό δεν είναι υπόσχεση, είναι η μόνη μας δέσμευση.
Επικοινωνήστε μαζί μας στο [email protected]
Το DailyPost.gr είναι υπό τη διαχείριση της εταιρείας ΝΟΗΣΙΣ ΙΚΕ
© 2021 - All Rights Reserved.
Το ημερολόγιο του Πιέρροντα
Kυριάκος Μητσοτάκης lockdown novartis Άδωνις Γεωργιάδης Αλέξης Τσίπρας Βασίλης Κικίλιας Βουλή Γαλλία Γερμανία ΔΕΗ ΕΟΔΥ Ελλάδα Ερντογάν Θεσσαλονίκη ΚΙΝΑΛ Κίνημα Αλλαγής Κυριάκος Μητσοτάκης Κύπρος Μητσοτάκης ΝΔ Νέα Δημοκρατία Νίκος Ανδρουλάκης Νίκος Δένδιας Νίκος Χαρδαλιάς Ουκρανία ΠΑΣΟΚ Πανδημια Παύλος Πολάκης Ρετζέπ Ταγίπ Ερντογάν Ρωσία ΣΥΡΙΖΑ Τουρκια Τσιπρας Φώφη Γεννηματά εκλογες εμβολιασμός εμβόλια εμβόλιο ηπα κορωνοϊός κρούσματα κυβέρνηση μέτρα προσφυγικό-μεταναστευτικό σχολεία